Diari Oficial de la Generalitat Valenciana


Sumari del DOGV 5312, del 27-07-2006 (2006/7709)

ORDE de 26 de maig de 2006, de la Conselleria de Cultura, Educació i Esport, per la qual es concedix autorització per a l'obertura i funcionament en el nivell d'Educació Infantil, primer cicle, i es modifica l'autorització en el nivell d'Educació Primària, al centre docent privat .Santísimo Cristo de la Fe., d'Alcàsser (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5312

Data del DOGV
:   27-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7709


Data del document
:   26-05-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alcàsser
    * educació preescolar
    * centre d'ensenyament
    * ensenyament privat

ORDE de 26 de maig de 2006, de la Conselleria de Cultura, Educació i Esport, per la qual es concedix autorització per a l'obertura i funcionament en el nivell d'Educació Infantil, primer cicle, i es modifica l'autorització en el nivell d'Educació Primària, al centre docent privat .Santísimo Cristo de la Fe., d'Alcàsser (València). [2006/7709]  
L'expedient ha sigut iniciat a instància del representant de la titularitat del centre docent privat .Santísimo Cristo de la Fe., número de codi 29049165, situat al carrer San Martín, 25 d'Alcàsser (València), el qual sol·licita l'autorització d'obertura i funcionament en el nivell d'Educació Infantil, primer cicle.  
La Direcció General d'Ensenyament va declarar, per Resolució de 26 de setembre de 2005, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Autoritzar l'obertura i funcionament per a impartir el nivell d'Educació Infantil, primer cicle, i modificar l'autorització d'Educació Primària al centre que a continuació s'indica, en els termes que s'hi especifiquen.  
Centre: SANTÍSIMO CRISTO DE LA FE  
Titular: Arquebisbat de València  
Domicili: C/ San Martín, 25  
Localitat: Alcàsser  
Província: València  
Codi: 07838207  
Ensenyaments i capacitat màxima que s'autoritzen: Educació Infantil, primer cicle, amb 3 unitats i 41 llocs escolars.  
Modificació que s'autoritza: S'amplia en dos el nombre de llocs escolars d'Educació Primària, de manera que el centre queda configurat en la seua totalitat amb la següent composició:  
. 3 unitats d'Educació Infantil, primer cicle, amb 41 llocs escolars, distribuïts de la següent manera:  
1 unitat per a xiquets de 0 a 1 any, amb 8 llocs escolars  
1 unitat per a xiquets d'1 a 2 anys, amb 13 llocs escolars  
1 unitat per a xiquets de 2 a 3 anys, amb 20 llocs escolars  
. 3 unitats d'Educació Infantil, segon cicle, amb 75 llocs escolars  
. 6 unitats d'Educació Primària, amb 149 llocs escolars  
. 4 unitats d'Educació Secundària Obligatòria, amb 120 llocs escolars  
. 1 unitat d'Educació Especial, suport a la integració, amb 15 llocs escolars.  
DISPOSICIÓ ADDICIONAL  
Primera  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.  
Segona  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
Única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 26 de maig de 2006  
El conseller de Cultura, Educació i Esport  
ALEJANDRO FONT DE MORA TURÓN